El 12 de juny, s’obrin les inscripcions per a la Pequeteca d’Estiu del centre social Ausiàs March
2025-07-24

La Pequeteca d’Estiu del centre social Ausiàs March de Burjassot començarà a donar servei el pròxim dimarts que ve 25 de juny, amb l’objectiu d’ajudar a les famílies burjassoteres a conciliar els horaris laborals amb l’època de vacances estivals dels xiquets de la casa.

Es podrà realitzar la inscripció, presencialment, en el centre Ausiàs March,  del 12 al 14 de juny i també el dilluns 17 de juny. L’horari per a poder realitzar les inscripcions serà de 16.00 a 17.00 hores.

La Pequeteca es desenvoluparà del 25 de juny al 30 d’agost i està dirigida a menors nascuts entre 2008 i 2020. L’horari ordinari serà de dilluns a divendres de 9.00 a 13.00 hores i de 16.00 a 20.00 hores. Només hi haurà horari de vesprada entre el 25 de juny i el 14 d’agost i té les places limitades. L’horari especial (Escola Matinera), també amb places limitades, serà de 8.00 a 9.00 hores. Els dies amb excursió no es prestarà este servei.

En el moment de fer la inscripció dels menors, caldrà emplenar la fitxa amb les dades necessàries, indicant les dates triades de la Pequeteca i afegint la documentació requerida (targeta SIP del participant).

Una vegada realitzada la inscripció, la confirmació es realitzarà a través del correu electrònic facilitat a este efecte.